האנה איינבינדר

האנה מארי איינבינדר (באנגלית: Hannah Marie Einbinder) היא שחקנית וקומיקאית אמריקאית-יהודיה, זוכת פרס אמי.

 ילדות והשכלה 
איינבינדר נולדה בלוס אנג'לס להורים יהודים. אביה, צ'אד איינבינדר, הוא שחקן, כותב ובמאי; אמה, לוריין ניומן, הייתה ממקימות קבוצת הקומדיה The Groundlings וחברת קאסט מקורית ב"סאטרדיי נייט לייב". אחיה ספייק איינבינדר הוא קומיקאי המוכר בעיקר מהסדרה "Los Espookys" של HBO.

בתקופת התיכון הייתה מעודדת. היא למדה עיתונאות משודרת באוניברסיטת צ'פמן בקליפורניה, שם החלה להשתתף בקבוצת אלתור.

 קריירה 
בשנת 2019 נבחרה ברשימת "קומיקאים שכדאי להכיר" של מגזין Vulture, שתיאר את הופעותיה כאבסורדיות ולעיתים כוללות ריקוד עם הקהל או שירה בעברית. במרץ 2020 הופיעה ב"לייט שואו עם סטיבן קולבר" והייתה הקומיקאית הצעירה ביותר שהופיעה שם עד אז. זו גם הייתה הופעת הסטנדאפ האחרונה בתוכנית לפני הסגר של הקורונה. הופעה זו סייעה לה להיבחר ל"Hacks". להכנה למשחק, קיבלה ספר הדרכה של מייקל קיין על משחק קולנועי, אותו היא מתארת ככלי מרכזי למי שלא למד משחק באופן פורמלי.

בשנת 2020 לוהקה לתפקידה כאווה דניאלס בסדרה "Hacks", לאחר אודישן שבו הרשימה את היוצרים והפגינה תזמון קומי יוצא דופן. על תפקידה בסדרה זכתה בפרס אמי לשחקנית המשנה הטובה ביותר בקומדיה.

במאי 2025 איינבינדר לוהקה לתפקיד ראשי בסרט הקולנוע הראשון שלה "יום רע במחנה טיבולי". הסרט הוא סרטה השלישי של ג'יין שונברון, במאית שהתפרסמה בזכות סרטי אימה פסיכולוגיים חדשניים כמו "ראיתי את הטלוויזיה זוהרת". עלילת הסרט מתארת במאית קווירית הנשכרת לביים סרט חדש בסדרת אימה ותיקה, ומבקשת ללהק את "נערת הפיינל" המקורית, מה שמוביל להתפתחות פסיכוסקסואלית עוצמתית.

 פעילות פוליטית 
איינבינדר מזוהה עם פעילות פוליטית וחברתית, בין היתר בתמיכה בארגון Shout Your Abortion ובעמותה הפלסטינית Pal Humanity.

 עמדות והתבטאויות 
איינבינדר ציינה את פלסטין כנושא חשוב ואישי עבודה מספר פעמים, בהיותה יהודייה, בעלת אחים טרנסג'נדרים ומשום שיש לה חברים בעזה העובדים כרופאים ואנשי חינוך במחנות פליטים. היא הזכירה את השראתה מהוגה הדעות פיטר ביינרט ואת ספרו "Being Jewish After the Destruction of Gaza", ותיארה תחושת קרבה לקהילה חדשה דרך העמדה הפוליטית שלה. את נאום הזכייה שלה בפרס אמי בספטמבר 2025, סיימה אייבינדר בקריאה "שתזדיין ICE" ו"תשוחרר פלסטין". היא הדגישה את תחושת החובה שלה כיהודייה להבחין בין העם היהודי לבין מדינת ישראל, שלדבריה היא ישות אתנו-לאומית נפרדת מהדת והתרבות היהודית. באותו החודש איינבינדר חתמה יחד עם כ-1,200 איש נוספים על התחייבות לחרם על מוסדות קולנוע ישראליים אך הבהירה כי החרם מתמקד במוסדות המעורבים ישירות במדיניות הנחשבת בעיניה לפשע, ולא באנשים פרטיים.

 חיים אישיים 
איינבינדר מתמודדת עם הפרעת קשב ופעלתנות יתר, ומספרת על קושי בריכוז ועל חשיבה מתמדת ומפוזרת. היא מזדהה כביסקסואלית.

 פילמוגרפיה 
שנהפרויקטדמותהערותסרטים2017I Might Be Famousקייליסרט קצר2021צפון הוליוודמלצריתיום רע במחנה טיבוליטלוויזיה2018How to Be Brokeצוות רחובפרק: "Free Parking Ticket"The Everything Now Showריק פריווינקלפרק: "We Conjure Diamonds With An Alchemist LIVE!"2021–הווהHacksאווה דניאלס2023ההיסטוריה המטורפת של העולם – חלק 2אמיליה ארהארטפרק: "VI"כוכב מוזרמנהלתדיבוב; 10 פרקיםג'וליהגרטשן פלשרפרק: "Shrimp and Grits"2024Hannah Einbinder: Everything Must Goספיישל סטאנד-אפ; גם תסריטאית, מפיקה

 פרסים ומועמדויות 
פרסשנהקטגוריהעבורתוצאהמקורפרס גלובוס הזהב2022ההופעה הטובה ביותר של שחקנית בסדרת טלוויזיה - מחזמר או קומדיהHacks2023שחקנית המשנה הטובה ביותר בסדרת טלוויזיה - קומדיה מוזיקלית או דרמה2025שחקנית המשנה הטובה ביותר בטלוויזיהפרס אמי לבידור בפריים טיים2021שחקנית המשנה הטובה ביותר בסדרת קומדיהHacks202220242025פרס TCA2025הישג אישי בקומדיהHacksפרס הסרטים והטלוויזיה של MTV2022ההופעה פורצת הדרך הטובה ביותרHacksפרס גילדת שחקני המסך2022ההופעה הטובה ביותר של אנסמבל בסדרת קומדיהHacks20232025פרס סטלייט2025שחקנית המשנה הטובה ביותר בסדרה, מיני-סדרה/סדרה מוגבלת, או סרט טלוויזיהHacksפרס בחירת מבקרי הטלוויזיה2022שחקנית המשנה הטובה ביותר בסדרת קומדיהHacks20252026

 קישורים חיצוניים 

 הערות שוליים 

קטגוריה:אמריקאים ילידי קליפורניה
קטגוריה:שחקניות קולנוע וטלוויזיה יהודיות אמריקאיות
קטגוריה:קומיקאיות יהודיות אמריקאיות
קטגוריה:לוס אנג'לס: אישים
קטגוריה:בוגרי אוניברסיטת צ'פמן
קטגוריה:אנטי-ציונים יהודים
קטגוריה:ביסקסואליות אמריקאיות
קטגוריה:אמריקאים שנולדו ב-1995
קטגוריה:אמריקאיות שנולדו ב-1995